CELEX: 32021D1202
Language: hr
Date: 2021-07-20 00:00:00
Title: Provedbena odluka Komisije (EU) 2021/1202 оd 20. srpnja 2021. o određenim hitnim mjerama povezanima s afričkom svinjskom kugom u Estoniji (priopćeno pod brojem dokumenta C(2021) 5559) (Vjerodostojan je samo tekst na estonskom jeziku) (Tekst značajan za EGP)

22.7.2021   
               
               
                  HR
               
               
                  Službeni list Europske unije
               
               
                  L 262/1
               
            
         PROVEDBENA ODLUKA KOMISIJE (EU) 2021/1202
         оd 20. srpnja 2021.
         o određenim hitnim mjerama povezanima s afričkom svinjskom kugom u Estoniji
         
            
               (priopćeno pod brojem dokumenta C(2021) 5559)
            
         
         (Vjerodostojan je samo tekst na estonskom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (1), a posebno njezin članak 259. stavak 1.,
         budući da:
         
                     (1)
                  
                  
                     Afrička svinjska kuga zarazna je virusna bolest koja pogađa držane i divlje svinje te može ozbiljno utjecati na populaciju tih životinja i unosnost uzgoja jer uzrokuje poremećaje u premještanjima pošiljaka tih životinja i proizvoda dobivenih od njih unutar Unije te u izvozu u treće zemlje.
                  
               
                     (2)
                  
                  
                     U slučaju izbijanja afričke svinjske kuge kod držanih svinja postoji ozbiljan rizik od širenja te bolesti na druge objekte u kojima se drže svinje.
                  
               
                     (3)
                  
                  
                     Delegiranom uredbom Komisije (EU) 2020/687 (2) dopunjuju se pravila za kontrolu bolesti s popisa koje su navedene u članku 9. stavku 1. točkama (a), (b) i (c) Uredbe (EU) 2016/429 i definirane kao bolesti kategorije A, B i C u Provedbenoj uredbi Komisije (EU) 2018/1882 (3). Konkretno, u člancima 21. i 22. Delegirane uredbe (EU) 2020/687 propisano je uspostavljanje zone ograničenja u slučaju izbijanja bolesti kategorije A, uključujući afričku svinjsku kugu, te određene mjere koje se moraju primjenjivati u toj zoni. Osim toga, člankom 21. stavkom 1. te delegirane uredbe utvrđeno je da zona ograničenja obuhvaća zonu zaštite, zonu nadziranja i, prema potrebi, dodatne zone ograničenja oko zone zaštite i zone nadziranja ili u njihovoj blizini.
                  
               
                     (4)
                  
                  
                     Provedbenom uredbom Komisije (EU) 2021/605 (4) utvrđuju se posebne mjere za kontrolu afričke svinjske kuge. Konkretno, u članku 3. točki (a) te provedbene uredbe propisano je uspostavljanje zone ograničenja u slučaju izbijanja afričke svinjske kuge kod držanih svinja, u skladu s člankom 21. stavkom 1. Delegirane uredbe (EU) 2020/687.
                  
               
                     (5)
                  
                  
                     Estonija je obavijestila Komisiju o trenutačnoj situaciji u pogledu afričke svinjske kuge na svojem državnom području nakon izbijanja te bolesti u okrugu Harju potvrđenog 14. srpnja te je u skladu s Delegiranom uredbom (EU) 2020/687 i Provedbenom uredbom (EU) 2021/605 uspostavila zonu ograničenja, koja obuhvaća zone zaštite i zone nadziranja, u kojoj se primjenjuju opće mjere kontrole bolesti utvrđene u Delegiranoj uredbi (EU) 2020/687, radi sprečavanja daljnjeg širenja te bolesti.
                  
               
                     (6)
                  
                  
                     Kako bi se spriječili nepotrebni poremećaji trgovine u Uniji i izbjeglo da treće zemlje nametnu neopravdane prepreke trgovini, potrebno je u Estoniji na razini Unije brzo utvrditi zonu ograničenja za afričku svinjsku kugu, koja obuhvaća zone zaštite i zone nadziranja, u suradnju s tom državom članicom.
                  
               
                     (7)
                  
                  
                     S obzirom na hitnost epidemiološke situacije u Uniji u pogledu širenja afričke svinjske kuge, važno je da mjere utvrđene u ovoj Provedbenoj odluci stupe na snagu što prije.
                  
               
                     (8)
                  
                  
                     Mjere predviđene u ovoj Odluci u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Estonija osigurava da zona ograničenja koju je uspostavila ta država članica, u kojoj se primjenjuju mjere propisane za zone zaštite i zone nadziranja u Delegiranoj uredbi (EU) 2020/687, obuhvaća barem područja navedena u Prilogu ovoj Provedbenoj odluci.
         
         
            Članak 2.
            Ova Odluka primjenjuje se do 30. rujna 2021.
         
         
            Članak 3.
            Ova Odluka upućena je Republici Estoniji.
         
         
            Sastavljeno u Bruxellesu 20. srpnja 2021.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 84, 31.3.2016., str. 1.
         
         
            (2)  Delegirana uredba Komisije (EU) 2020/687 od 17. prosinca 2019. o dopuni Uredbe (EU) 2016/429 Europskog parlamenta i Vijeća u pogledu pravila za sprečavanje i kontrolu određenih bolesti s popisa (SL L 174, 3.6.2020., str. 64.).
         
            (3)  Provedbena uredba Komisije (EU) 2018/1882 оd 3. prosinca 2018. o primjeni određenih pravila za sprečavanje i suzbijanje bolesti na kategorije bolesti s popisa i o utvrđivanju popisa vrsta i skupina vrsta koje predstavljaju znatan rizik za širenje tih bolesti s popisa (SL L 308, 4.12.2018., str. 21.).
         
            (4)  Provedbena uredba Komisije (EU) 2021/605 оd 7. travnja 2021. o utvrđivanju posebnih mjera za kontrolu afričke svinjske kuge (SL L 129, 15.4.2021., str. 1.).
      
      
         
            PRILOG
            
                        Područja uspostavljena kao zona ograničenja u Estoniji kako je utvrđena u članku 1.
                     
                     
                        Datum do kojeg se primjenjuje
                     
                  
                        Zona zaštite:
                        
                                    —
                                 
                                 
                                    
                                       Kiili vald: sela Kiili, Lähtse, Vaela, Sausti, Mõisaküla
                                 
                              
                     
                        30. rujna 2021.
                     
                  
                        Zona nadziranja:
                        
                                    —
                                 
                                 
                                    
                                       Kiili vald, osim sela Kiili, Lähtse, Vaela, Sausti, Mõisaküla;
                                 
                              
                                    —
                                 
                                 
                                    
                                       Saku vald: sela Tammejärve, Kajamaa, Saustinõmme, Lokuti, Sookaera-Metsanurga, Tõdva, Kirdalu, Tagadi;
                                 
                              
                                    —
                                 
                                 
                                    
                                       Rae vald: sela Vaidasoo, Vaida, Patika, Suurest, Veskitaguse, Aaviku, Kautjala, Seli, Limu, Pajupea, Vaskjala, Jüri, Karla, Pildiküla, Lehmja, Kurna, Uuesalu, Assaku, Järveküla, Peetri, Rae.